Rikunarita-ORG/Wikinium huggingface dataset:
# Locus (genetics)

De onderdieln van e chromosoom:

(1) Chromatide

(2) Centromeer

(3) Kortn (p) erme

(4) Langn (q) erme
Locus (meervoud: loci, komt vant Latyn, plekke) is e vastgelegd pleksje ip e chromosoom woa da een gen of een andere reekse nucleotiden under bevinden. Varioasjes van de DNA-sequensje ip e locus noemw allelen. Awe olle pleksjes daw kenn tope leggn en schone ordenen ewe e genetische koarte. Tis azo dat et 1e gen assan locus 1 krigt en t'latste gen assan locus 100. Olle genen dertusschen krign als locus de afstand in Centimorgan tot 't eerste gen.

## Nomenclature

Voorbeeld
De chromosomale locus van e gen kan byvoorbeeld 6p21.3 zin.

| Component | Verklaring |
| --- | --- |
| *6* | 't Nummer vant chromosoom |
| *p* | De locus bevindt em ip de korten erme vant chromosoom (*p* stoat veur *petit* van in 't Frans); *q* gebrukn we vo de langn arm. |
| *21.3* | 't Nummer achter de letter gebrukn we vo de positie ip den erme: byvoorbeeld band 21, sub-band 3. Die bandn kunn we zien awe de chromosomen e kleurtje geven me e fysiologische kleuringe. Awe ze tonne onder de microscoop leggen kuwe glik bandjes zien. Olle bandjes zin genummerd e we begunn me nummer 1 van 't bandje da e tichtst bit centromeer ligt. Awe de subbandjes ('t ciffertje achter de punt) willn zien, tonne ewe e indlyks straffe resolusje nodig. |

D'utendn van e chromosoom wordn belabelt als *ptel* en *qtel* en ze verwizn noar et telomeer, woa da byvoorbeeld *2qtel* verwyst noa 't telomeer van de langen arm vant 2e chromosoom.
# Christndom

'n Kruusje
't **Christndom** is 't geloof da gebaseerd is ip 't leevn va Jezus van Nazareth lik oe da 't beschreevn is in 't Nieuw Testament.

Centroal stoan zyn predikienge, kruusdôod en verriezenisse. 't Christndom is e monotheïstische godsdienst; de christn'n gelôovn in êen God, of drie persôon'n lik God de Voader, God de Zeune en God den illigen Gêest en da noemn ze den illige Drievuldigeid. Die drie Persôonn (personae) kuj wel *ounderschêedn*, moa je meug ze nie *schêedn*.
Christnn gelôovn da Jezus de zeune va God is, mor ook de Messias die vorspeld en angekoendigd is in 't Oud Testament.

## Christndom over de weireld

't Christndom èit 2 miljard gelovign in de weireld, de mêeste in Amerika, Europa, 't zuudn van Afrika en Australië.

't Christndom in de weireld, blauw en purper is vele christnn, oranje en geel verre ginne

|  |  |
| --- | --- |
|  | Ofbeeldiengn die ier by passn ku je vien in de categorie **Christianity** van Wikimedia Commons. |
# Rio de Janeiro

Rio de Janeiro
**Rio de Janeiro** is e stad in Brazilië.

|  |  |
| --- | --- |
|  | Mêer ofbeeldiengn die ier by passn ku je vien ip Category:Rio de Janeiro ip Wikimedia Commons. |

|  |  |
| --- | --- |
| Dat artikel ier is nog moa e klêen begun. Ge zyt g'inviteerd vôor ip **bewerkn** te klikkn vo mêer encyclopedische kennisse toe te voegn. |  |
# Scouts

Robert Baden-Powell
De **Scouts** (in Zuud-West-Vloandern uutgesprookn ols 'skoets', en in 't noordn mêer ols 'schoets') is de jeugdbeweginge die in 1907 gesticht is deur Lord Robert Baden-Powel. Et is de grotste jeugdbeweginge in ons land vo kienders van 7 tout 18 joar, worachter dan ze ton in de leidienge kunn goan. Over hêel de weireld zyn der oungeveer 38 miljoen scouts in 217 landn.
Et grotste dêel van de scouts zyn landscouts, mo der bestoan ook zêescouts - ook in West-Vloandern styf populair.
Der zyn twêe federoaties in Vloandern, nl. de Scouts en Gidsen Vlaanderen (vroeger VVKSM) me 72.000 leedn, en de FOS, me 7.300 leedn.

## Ounststoan

In 1907 schreef Baden-Powel (Londn, 22 februoari 1857 – Nyeri, Kenia, 8 januoari 1941), een oude Iengelse militair, een boek met ols titel *Scouting for Boys* (Verkenn vo jounges) met ols oundertitel *A Handbook for Instruction in Good Citizenship Through Woodcraft*. Et boek was geschreevn vo jounge gasten en et was gebaseerd ip zyn ervoaringn in India, Zuud-Afrika en wa dat ie meegemakt aad binst de belegerienge van Mafeking (Zuud-Afrika) wo dat ie jounge gasten aad ingezet vor ollesoarte ipdrachtn. In 1907 stichttet ie den êeste scouts-groep binst et êeste kamp ip Brownsea Island.
In België wordt in 1910 den êeste Belgische scoutsgroep ounder de noame ‘Belgian Catholic Scouts’-groep ipgericht. In 1916 richtte Georges de Hasque den êeste Vlamse zêescoutsgroep ip in Antwerpn. In 1930 wordn de Belgische scouts ipgesplitst in een Vlamse en een Wolse federoatie.
# Zandbank

Ne **zandbank** es e redelyk lang gerekte verôginge tot 30 meiter ôog ip de bodem van de zêe (ollêne ip 't continentoal plat). Ze liggn mêestol met ênigte te reke in dezelde richtinge en in groepkes. 't Meest gekend in West-Vloandern zyn de zandbankn in de Nôordzêe en zyn vrêe belangryk vo de visvangst en de zeevoart. Ze verandern e bitje van vorm met de getydn mo grofweg bluuft under vorme ip langere termyn bewoard.

't Belgisch continentoal plat doalt van 0 meiter tot oungeveer - 35 tot 55 meiter. Doarip liggen der verschillige groepkes: de dichste zyn de *kustbankn*, in 't nôorden liggen de *Zeelandbankn* (alletwêe ein ze een wzw-ono oriëntoatie). De *Vlamse banken* liggn dieper in zêe (no-zw) en 't verste liggn de *Hinder Banken* (nno-zzw).

## Gekende Vlamse zandbankn

### Kustbankn

* Wendunebank
* Vlakte van Raan
* Middelkerkebank

### Hinder banken

* Thorntonbank
* Bank Zounder Naam

## Andere bank'n in de Nôordzêe

* Doggersbank